Gran círculu

El gran círculu, denomáu tamién círculu mayor o círculo máximu, ye'l círculu resultante d'una seición fecha a una esfera per aciu d'un planu que pase pel so centru y la dixebre en dos hemisferios idénticos; la seición circular algamada tien el mesmu diámetru que la esfera.

La distancia más curtia ente dos puntos de la superficies d'una esfera ye siempres el trammu del círculu máximu que los xune. 

En xeografía y cartografía, los círculos máximos que pasen pelos Polos xeográficos determinen les llinies de llonxitú (meridianos). Na llatitú, per contra, esiste namái un círculu máximu: L'ecuador terrestre. Les demás llatitúes tan determinaes polos círculos menores paralelos al ecuador (paralelos).

Na xeometría riemanniana esti conceuto val pa amosar cómo hai espacios au hai puntos (los antipodales) qu'almiten más d'una xeodésica contrastando lo qu'asocede nos espacios euclídeos au per dos puntos cualesquier namái pasa una única xeodésica.

Ver tamién
Loxodrómica 

 Referencies 

 Enllaces esternos 

categoría:xeometría